Blaze7451/Wiki-th-20250601 huggingface dataset:
เจนจิรา ศรีสอาด

เจนจิรา ศรีสอาด จอย (16 เมษายน พ.ศ. 2538 – ) เป็นนักว่ายน้ำชาวไทย
เธอเข้าแข่งประเภทผีเสื้อ 50 เมตรหญิง และประเภทฟรีสไตล์ 50 เมตรหญิง ในการแข่งกีฬาว่ายน้ำชิงแชมป์โลกระยะสั้น 2012 ที่อิสตันบูล ประเทศตุรกี ส่วนในปีถัดมา เธอได้เข้าแข่งว่ายน้ำระยะสั้นในการแข่งเอเชียนอินดอร์และมาร์เชียลอาตส์เกมส์ 2013 ที่อินช็อน ประเทศเกาหลีใต้ นอกจากนี้ เธอได้เข้าแข่งซีเกมส์ 2013 ที่เนปยีดอ ประเทศพม่า
กระทั่งใน พ.ศ. 2560 เธอได้รับรางวัลเหรียญทองสองเหรียญ, เหรียญเงินสองเหรียญ และเหรียญทองแดงสามเหรียญ จากการว่ายน้ำระยะสั้นในการแข่งเอเชียนอินดอร์และมาร์เชียลอาตส์เกมส์ 2017 ที่อาชกาบัต ประเทศเติร์กเมนิสถาน และใน พ.ศ. 2561 เธอได้เข้าร่วมการแข่งกีฬาว่ายน้ำในเอเชียนเกมส์ 2018 ที่จาการ์ตา ประเทศอินโดนีเซีย
ส่วนใน พ.ศ. 2562 เธอเป็นตัวแทนประเทศไทยในการแข่งกีฬาทางน้ำชิงแชมป์โลก 2019 ที่ควังจู ประเทศเกาหลีใต้ เธอเข้าแข่งท่าผีเสื้อ 50 เมตรหญิง และท่ากบ 50 เมตรหญิง ทว่าเธอไม่ได้เข้าสู่รอบรองชนะเลิศทั้งสองรายการ
จากนั้นใน พ.ศ. 2564 เธอได้เป็นตัวแทนประเทศไทยในการแข่งโอลิมปิกฤดูร้อน 2020 ที่โตเกียว ประเทศญี่ปุ่น โดยเธอลงแข่งในรายการฟรีสไตล์ 100 เมตรหญิง และฟรีสไตล์ 50 เมตรหญิง ซึ่งเธอไม่ได้เข้าสู่รอบรองชนะเลิศทั้งสองรายการ
นอกจากนี้ เธอได้เข้าแข่งประเภทผลัดฟรีสไตล์ 4 × 100 เมตรหญิง ในกีฬาทางน้ำชิงแชมป์โลก 2022 ที่บูดาเปสต์ ประเทศฮังการี

**อ้างอิง**

**แหล่งข้อมูลอื่น**
หมวดหมู่:นักว่ายน้ำหญิงชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักกีฬาเหรียญทองแดงซีเกมส์ชาวไทย
หมวดหมู่:นักว่ายน้ำในโอลิมปิกฤดูร้อน 2020
หมวดหมู่:นักว่ายน้ำในโอลิมปิกฤดูร้อน 2024
หมวดหมู่:นักกีฬาจากกรุงเทพมหานคร
หมวดหมู่:ชาวไทยในคริสต์ศตวรรษที่ 21
เดวิด เบเกอร์ (นักชีวเคมี)

เดวิด เบเกอร์ (David Baker, เกิด 6 ตุลาคม 1962) เป็นนักชีวเคมีและนักชีววิทยาเชิงคำนวณชาวอเมริกัน ผู้ริเริ่มวิธีการการออกแบบโปรตีนและและการพยากรณ์โครงสร้างสามมิติของโปรตีน เขาเป็นศาสตราจารย์ประจำสถาบันแพทยศาสตร์ฮอเวิร์ด ฮิวจิส และศาสตราจารย์ด้านวิทยาศาสตร์จีโนม, ชีววิศวกรรมศาสตร์, วิศวกรรมเคมี, วิทยาศาสตร์คอมพิวเตอร์ และฟิสิกส์ ประจำมหาวิทยาลัยวอชิงตัน ในปี 2024 เขาเป็นผู้รับรางวัลโนเบลสาขาเคมีจากส่วนร่วมในการศึกษาการออกแบบโครงสร้างโปรตีนเชิงคำนวณ 
โปรแกรมปัญญาประดิษฐ์ต่าง ๆ ที่เบเกอร์และคณะร่วมกันพัฒนาสามารถแก้ปัญหาการพยากรณ์โครงสร้างโปรตีนได้อย่างมากในปัจจุบัน เบเกอร์เป็นสมาชิกของสถาบันวิทยาศาสตร์แห่งชาติ และผู้อำนวยการสถาบันเพื่อการออกแบบโปรตีนของมหาวิทยาลัยวอชิงตัน เขาเป็นผู้ร่วมก่อตั้งบริษัทเทคโนโลยีชีวภาพมากกว่าสิบแห่ง และในปี 2024 นิตยสาร ไทม์ ขึ้นชื่อเขาเป็นหนึ่งใน 100 บุคคลผู้ทรงอิทธิพลด้านสุชภาพ

**อ้างอิง**
หมวดหมู่:นักชีววิทยาชาวอเมริกัน
หมวดหมู่:นักเคมีชาวอเมริกัน
หมวดหมู่:บุคคลจากซีแอตเทิล
หมวดหมู่:บุคคลจากมหาวิทยาลัยวอชิงตัน
หมวดหมู่:ผู้ได้รับรางวัลโนเบลสาขาเคมี
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:บุคคลจากมหาวิทยาลัยแคลิฟอร์เนีย ซานฟรานซิสโก
วัดหุบตาโคตร

วัดหุบตาโคตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามร้อยยอด อำเภอสามร้อยยอด จังหวัดประจวบคีรีขันธ์ มีพื้นที่กว่า 11 ไร่ วัดยังเป็นที่ตั้งของสำนักปฏิบัติธรรมประจำจังหวัดประจวบคีรีขันธ์แห่งที่ 26 มีพระครูโสภณธำรงกิตต์เป็นเจ้าอาวาส
วัดหุบตาโคตร แต่เดิมเป็น ที่พักสงฆ์หุบเขาตาโคตร 	ตั้งเป็นวัดเมื่อวันที่ 4 ธันวาคม พ.ศ. 2528 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2538
อาคารเสนาสนะประกอบด้วย ศาลาปฏิบัติธรรมกว้าง 12 เมตร ยาว 21 เมตร อุโบสถประดิษฐานองค์หลวงพ่อสยบมาร นอกจากนี้วัดยังมีพระพุทธรูปองค์ใหญ่ของหลวงปู่ทวด หน้าตักกว้าง 5 เมตร สูง 7 เมตร และสมเด็จพระพุฒาจารย์ (โต พฺรหฺมรํสี) หน้าตักกว้าง 5 เมตร สูง 7 เมตร และหลวงพ่อโสธรหน้าตักกว้าง 7 เมตร สูง 9 เมตร ที่ประดิษฐานอยู่คู่กันภายในบริเวณวัด

**อ้างอิง**
หุบตาโคตร
หมวดหมู่:อำเภอสามร้อยยอด
เดมิส แฮสซาบิส

เซอร์ เดมิส แฮสซาบิส (Sir Demis Hassabis; เกิด 27 กรกฎาคม 1976) เป็นนักวิทยาศาสตร์คอมพิวเตอร์, นักวิจัยปัญญาประดิษฐ์ชาวอังกฤษ อดีตนักออกแบบและโปรแกรมเมอร์เอไอสำหรับวิดีโอเกม และนักหมากรุกอาชีพ เขาเป็นซีอีโอและผู้ร่วมก่อตั้งดีปไมนด์ของกูเกิล และ ไอโซมอร์ฟิกแล็บส์ ในปี 2020 เขาได้รับมอบหมายเป็นที่ปรึกษาด้านปัญญาประดิษฐ์ประจำรัฐบาลของสหราชอาณาจักร 
เขาเป็นเฟลโลว์ราชสมารม และได้รับรางวัลมากมายจากผลงานการพัฒนาอัลฟาโฟลด์ เช่น รางวัลเบรกทรู, รางวัลแคนาดา แกร์ดเนอร์ และรางวัลลาสเกอร์ ในปี 2017 เขาได้รับเครื่องราช CBE และเป็นหนึ่งใน 100 บุคคลผู้ทรงอิทธิพลของไทม์ และในปี 2024 เขาได้รับการแต่งตั้งเป็นอัศวินแห่งสหราชอาณาจักรจากผลงานในสาขาปัญญาประดิษฐ์
แฮนนาบิสและ จอห์น เอ็ม จัมเปอร์ ได้รับรางวัลโนเบลสาขาเคมีร่วมในปี 2024 จากผลงานในสาขาการพยากรณ์การพับโปรตีน
สมัยเป็นนักศึกษามหาวิทยาลัยเคมบริดจ์ ทางมหาวิทยาลัยให้เขาปีพักเรียนเนื่องจากว่าเขาอายุน้อยเกินไป ระหว่างช่วงปีนี้ เขาทำงานเป็นนักพัฒนาวิดีโอเกมที่บูลฟร็อกพรอดักชันส์ โดยมีผลงานออกแบบด่านเป็นครั้งแรกใน ซินดิเคต และเมื่ออายุได้ 17 เขาเป็นหัวหน้าทีมโปรแกรมเมอร์สำหรับเกม ทีมพาร์ก ที่ปล่อยในปี 1994 ร่วมกับพีเทอร์ มอลีโน วิดีโอเกมเสมือนดังกล่าวมียอดขายหลายล้านฉบับทั่วโลก และเป็นเกมแรก ๆ ที่มีอิทธิพลต่อการพัฒนาวิดีโอเกมเสมือนกลุ่มแซนด์บ็อกซ์ในเวลาต่อมา โดยที่รายได้จากช่วงปีพีกเรียนของเขาเพียงพอสำหรับส่งตัวเองเรียนมหาวิทยาลัยในเวลาต่อมา

**อ้างอิง**
หมวดหมู่:บุคคลจากลอนดอน
หมวดหมู่:นักวิจัยปัญญาประดิษฐ์
หมวดหมู่:นักเขียนโปรแกรม
หมวดหมู่:นักหมากรุก
หมวดหมู่:บุคคลจากกูเกิล
หมวดหมู่:บุคคลจากมหาวิทยาลัยเคมบริดจ์
หมวดหมู่:นักวิทยาศาสตร์ชาวอังกฤษ
หมวดหมู่:บุคคลจากยูนิเวอร์ซิตีคอลเลจลันเดิน
หมวดหมู่:ชาวอังกฤษเชื้อสายกรีก
หมวดหมู่:ผู้ได้รับรางวัลโนเบลสาขาเคมี
จอห์น เอ็ม. จัมเปอร์

จอห์น ไมเคิล จัมเปอร์ (John Michael Jumper; เกิด ค.ศ. 1985) เป็นนักเคมีและนักวิทยาการคอมพิวเตอร์ชาวอเมริกัน จัมเปอร์และเดมิส แฮสซาบิส ร่วมกันได้รับรางวัลโนเบลสาขาเคมี จากผลงานการพยากรณ์โครงสร้างโปรตีน
ปัจจุบันเขาดำรงตำแหน่งผู้อำนวยการกูเกิล ดีปไมด์  หนึ่งในผู้พัฒนาอัลฟาโฟลด์ ซึ่งเป็นปัญญาประดิษฐ์พยากรณ์โครงสร้างโปรตีนจากลำดับกรดอะมิโนด้วยความแม่นยำสูง จัมเปอร์ระบุว่าทีมอัลฟาโฟลด์วางแผนเผยแพร่โครงสร้างโปรตีน 100 ล้านชุด
วารสารวิทยาศาสตร์  เนเชอร์ ระบุให้จัมเปอร์เป็นหนึ่งในสิบบุคคลที่มีอิทธิพลต่อวิทยาศาสตร์ในรายชื่อ Natures 10 ประจำปี 2021

**อาชีพ**
การวิจัยของจัมเปอร์ศึกษาอัลกอริทึมสำหรับการทำนายโครงสร้างโปรตีน

**รางวัลและเกียรติยศ**
ในปี 2024 เขาและเดมิส แฮสซาบิส ร่วมกันได้รับรางวัลโนเบลสาขาเคมี จากผลงานการพยากรณ์การพับของโปรตีน

**อ้างอิง**

**แหล่งข้อมูลอื่น**
หมวดหมู่:นักวิจัยปัญญาประดิษฐ์
หมวดหมู่:นักวิทยาศาสตร์ชาวอเมริกัน
หมวดหมู่:บุคคลจากรัฐอาร์คันซอ
หมวดหมู่:บุคคลจากมหาวิทยาลัยชิคาโก
หมวดหมู่:ผู้ได้รับรางวัลโนเบลสาขาเคมี
หมวดหมู่:บุคคลจากกูเกิล
ปฏิบัติการสตาร์ (ลาว)

ปฏิบัติการสตาร์ (Operation Star) เป็นแผนการรวบรวมข่าวกรองทางทหารที่เป็นความลับระดับสูงซึ่งจัดตั้งขึ้นในช่วงปลายปี พ.ศ. 2508 โดยรัฐบาลไทยในช่วงสงครามเวียดนาม โดยตั้งอยู่ในตำแหน่งเดียวกันกับปฏิบัติการฮาร์ดโนสของสำนักข่าวกรองกลางของสหรัฐที่ค่ายไซบีเรีย ซึ่งอยู่ห่างจากสะหวันนะเขต ประเทศลาว ไปทางตะวันออกเฉียงเหนือ 26 กิโลเมตร ปฏิบัติการนี้ก่อตั้งขึ้นแม้ว่าแหล่งข่าวกรองของสหรัฐในพื้นที่ได้แจ้งผลการปฏิบัติการของตนให้ฝ่ายไทยทราบแล้วก็ตาม หน่วยรบพิเศษของไทยที่ได้รับมอบหมายให้เป็นผู้สอนปฏิบัติการฮาร์ดโนสนั้นถูกใช้เป็นชุดลาดตระเวน ในช่วงต้นปี พ.ศ. 2510 ในที่สุด ซีไอเอก็ตัดปฏิบัติการข่าวกรองของไทยออกจากหน้าที่การสอนของกองกำลังทหารนอกกฎหมายของลาว

**ประวัติ**
ชาวอเมริกันตระหนักถึงความสำคัญของเส้นทางโฮจิมินห์ตั้งแต่เนิ่น ๆ ไม่นานก็ได้ข้อสรุปว่า หากเส้นทางส่งเสบียงทางบกเพียงเส้นทางเดียวผ่านเทือกเขาอันนัมถูกตัดหรือปิดกั้น การก่อกบฏของคอมมิวนิสต์ในเวียดนามใต้ก็จะล้มเหลวเนื่องจากขาดแคลนเสบียง ด้วยเหตุนี้ เส้นทางนี้จึงตกอยู่ภายใต้การเฝ้าระวังทางอากาศและทางพื้นดินโดยหน่วยข่าวกรองของอเมริกา ลาว และไทย

**ปฏิบัติการ**
ปฏิบัติการสตาร์ ประกอบไปด้วยเจ้าหน้าที่เฝ้าระวังบนท้องถนนจำนวน 4 ถึง 6 นาย ปฏิบัติการนี้มักจะแฝงตัวเข้าไปทางช่องเขามู่เจียบนพรมแดนระหว่างลาวและสาธารณรัฐประชาธิปไตยเวียดนาม ในกรณีหนึ่ง ชุดเรดบูลล์แทรกซึมเข้าไปดูแลทางหลวงหมายเลข 912 ของเส้นทางโฮจิมินห์ แต่กลับถูกซุ่มโจมตีและแยกย้ายกันหลบหนี ผู้รอดชีวิตใช้เวลานานถึงหนึ่งเดือนจึงจะโผล่ออกมาจากเทือกเขาอันนัมได้
ในเดือนกุมภาพันธ์ พ.ศ. 2509 ปฏิบัติการสตาร์ได้รับเฮลิคอปเตอร์ใหม่จากปฏิบัติการโพนีเอกซ์เพรสสำหรับการแทรกซึมและถอนตัวชุดข่าวกรอง เมื่อปี พ.ศ. 2509 ผ่านไป ปฏิบัติการสตาร์ได้ขยายชุดปฏิบัติการเป็น 10 ชุด ในการปฏิบัติการร่วมกันนี้ ซีไอเอพยายามใช้สายลับไทยเพื่อพยายามข้ามผ่านอุปสรรคด้านภาษาระหว่างชาวอเมริกันและชาวเขาเผ่าลาว คนไทยที่พูดภาษาอังกฤษได้จากหน่วยบัญชาการนาวิกโยธิน ตำรวจตระเวนชายแดน และหน่วยบัญชาการสงครามพิเศษได้รับการฝึกฝนเป็นเวลา 30 วันที่ค่ายโครงการวาปีเก่า 36 กิโลเมตรทางตะวันตกเฉียงเหนือของปากเซ พวกเขาถูกส่งไปใกล้กับพื้นที่เส้นทางโฮจิมินห์ช่วงปลายปี พ.ศ. 2509 พวกเขาแทรกซึมออกโดยไม่ได้ถูกส่งไปที่พื้นที่เป้าหมายคือเส้นทาง จากความล้มเหลวนี้ทำให้พวกเขาถูกยุติภารกิจในเดือนมีนาคม พ.ศ. 2510 นอกจากนี้ยังเป็นแรงผลักดันให้เกิดความพยายามในการพัฒนาวิทยุ ฮาร์ก-1 สำหรับโครงการฮาร์ดโนส
การเปลี่ยนแปลงเกิดขึ้นเมื่อเจ้าหน้าที่ซีไอเอคนใหม่เข้ามาดูแลปฏิบัติการในค่ายไซบีเรียช่วงต้นปี พ.ศ. 2510 ครูฝึกชาวไทยทั้ง 5 คนถูกตัดขาดจากการสนับสนุนปฏิบัติการสตาร์ เพื่อทุ่มเทการสอนทั้งหมดให้กับการฝึกเจ้าหน้าที่เฝ้าระวังถนนในปฏิบัติการฮาร์ดโนส แผนการสร้างอาคารประกอบด้วยห้องเรียนสองห้อง สนามทดสอบกำลังใจ ห้องอาหาร และหลักสูตรการนำทางบนบก นอกจากนี้ยังมีการแทนที่ครูฝึกชาวไทยด้วยชาวลาว ซึ่งสร้างความประหลาดใจให้กับอเมริกาเมื่อชาวลาวทำหน้าที่สอนได้ดีไม่แพ้ชาวไทย

**อ้างอิง**

**บรรณานุกรม**
 Conboy, Kenneth and James Morrison (1995). Shadow War: The CIA's Secret War in Laos. Paladin Press. 978-1-58160-535-8.- Dunnigan, James F. and Albert A. Nofi (2000). Dirty Little Secrets of the Vietnam War: Military Information You're Not Supposed to Know. St. Martin's Griffin. 978-0312252823.
หมวดหมู่:สงครามกลางเมืองลาว
หมวดหมู่:ประเทศลาวในปี พ.ศ. 2508
สตาร์
รตัน ฏาฏา

รตัน นวัล ฏาฏา (रतन नवल टाटा) (28 ธันวาคม ค.ศ. 1937- 9 ตุลาคม ค.ศ. 2024) เป็นนักอุตสาหกรรมชาวอินเดีย ผู้ใจบุญ และอดีตประธานบริษัท Tata Sons เขาดำรงตำแหน่งประธานบริษัท Tata Group ตั้งแต่ปี 1990 ถึง 2012 และดำรงตำแหน่งประธานชั่วคราวตั้งแต่เดือนตุลาคม 2016 ถึงเดือนกุมภาพันธ์ 2017 เขาดำรงตำแหน่งหัวหน้ามูลนิธิการกุศลของบริษัทต่อไป  ในปี ค.ศ. 2008 เขาได้รับรางวัลปัทมาวิภูษัณ ซึ่งเป็นเครื่องราชอิสริยาภรณ์พลเรือนสูงสุดเป็นอันดับสองในอินเดีย หลังจากที่ได้รับรางวัลปัทมาภูษัณซึ่งเป็นเครื่องราชอิสริยาภรณ์พลเรือนสูงสุดเป็นอันดับสามในปี ค.ศ. 2000
เขาเป็นลูกชายของนวัล ฏาฏา ซึ่งได้รับการอุปการะโดยรตันจี ฏาฏา ลูกชายของ ชัมเสตจี ฏาฏา และเป็นผู้ก่อตั้งฏาฏากรุป เขาสำเร็จการศึกษาระดับปริญญาตรีสาขาสถาปัตยกรรมจาก Cornell University College of Architecture  เขาเข้าร่วมกับบริษัทฏาฏา ในปี ค.ศ. 1961 โดยทำงานที่โรงงานของ Tata Steel ต่อมาเขาเข้ามาดำรงตำแหน่งประธานบริษัท Tata Sons ต่อจาก เจ. อาร์. ดี. ฏาฏา หลังจากเกษียณอายุในปี ค.ศ. 1991 ในช่วงดำรงตำแหน่งนี้ฏาฏากรุป ยังได้เข้าซื้อกิจการ Tetley, Jaguar Land Rover และ Corus เพื่อพยายามเปลี่ยนฏาฏา จากกลุ่มที่เน้นอินเดียเป็นหลักให้กลายเป็นธุรกิจระดับโลก นอกจากนี้ฏาฏายังเป็นผู้ใจบุญรายใหญ่ที่สุดในโลก โดยบริจาครายได้ประมาณ 60–65% ให้กับการกุศล
รตันยังเป็นนักลงทุนที่มากด้วยประสบการณ์และได้ลงทุนหลายครั้งในบริษัทสตาร์ทอัพหลายแห่ง จนถึงปัจจุบันฏาฏาได้ลงทุนในบริษัทสตาร์ทอัพมากกว่า 30 แห่ง โดยส่วนใหญ่เป็นการลงทุนส่วนตัวและบางส่วนผ่านบริษัทการลงทุนของเขา 

**แหล่งอ้างอิง**

**แหล่งข้อมูลอื่น**
  ชีวประวัติในเว็บไซต์ Tata Group-  โปรไฟล์ ในเว็บ เดอะการ์เดียน-  Creating Emerging Markets Interview ใน โรงเรียนธุรกิจฮาร์วาร์ด- id=5144531
2567
หมวดหมู่:ชาวปาร์ซี
หมวดหมู่:นักธุรกิจชาวอินเดีย
หมวดหมู่:บุคคลจากมุมไบ
เอเชียอาร์ติสต์อะวอดส์ ครั้งที่ 9

เอเชียอาร์ติสต์อะวอดส์ 2024 (2024 아시아 아티스트 어워즈) ครั้งที่ 9 จัดโดยสตาร์นิวส์ งานจัดขึ้นเมื่อวันที่ 27 ธันวาคม ค.ศ. 2024 ที่อิมแพ็ค ชาเลนเจอร์ ฮอลล์ 1–2 เมืองทองธานี กรุงเทพฯ ประเทศไทย โดยมีพิธีกรคือ รยู จุน-ย็อล, ชัง ว็อน-ย็อง และซ็อง ฮัน-บิน

**ภาพรวม**
เอเชียอาร์ติสต์อะวอดส์คัดเลือกผู้ชนะโดยการยกย่องผลงานและความสำเร็จที่โดดเด่นในอุตสาหกรรมดนตรี โทรทัศน์ และภาพยนตร์ของเอเชียตลอดทั้งปีที่ผ่านมา
กิจกรรมพรมแดงจัดขึ้นที่ Royal Jubilee Ballroom ก่อนพิธีมอบรางวัล ซึ่งเริ่มตั้งแต่เวลา 19:00 น. (KST) (17:00 น. ICT)
พิธีได้ถ่ายทอดสดทางทีวีในเกาหลีผ่านทางช่อง MTN (Money Today Broadcasting) และทั่วโลกผ่านวีเวิส ยกเว้น ไทย มาเลเซีย ฟิลิปปินส์ เวียดนาม และญี่ปุ่น โดยสามารถรับชมได้ทาง Astro (มาเลเซีย), Blast TV (ฟิลิปปินส์), FPT (เวียดนาม), J:COM (ญี่ปุ่น, VOD), ยู-เน็กซ์ (ญี่ปุ่น)
ธีมของพิธีในปีนี้คือ 'Love, Peace, Miracle' มีการประกาศการแสดงที่หลากหลาย เช่น เวทีร่วมพิเศษ เวทีพิเศษที่ไม่ซ้ำใคร และเวทีรอบปฐมทัศน์

**วิธีการคัดเลือก**
'Top Artists' จะถูกเลือกตามจำนวนการดูวิดีโอบนบัญชีติ๊กต็อกทางการของศิลปิน

**ศิลปิน**
ศิลปินดังต่อไปนี้เข้าร่วมงานประกาศรางวัล

**ผู้ชนะ**
ไฟล์:Kim Soo-hyun in August 2024 - 2.png|thumb|upright|คิม ซู-ฮย็อนชนะรางวัล Artist of the Year – Actor Grand Prize (Daesang) 
ไฟล์:Park Min-young 박민영 2024 03.jpg|thumb|upright|พัก มิน-ย็องชนะรางวัล Best Actress of the Year Grand Prize (Daesang) 
ผู้ชนะจะถูกระบุไว้เป็นอันดับแรกและเน้นด้วยตัวหนา

**อ้างอิง**

**แหล่งข้อมูลอื่น**
 asiaartistawards.com/
หมวดหมู่:ดนตรีเกาหลีใต้ในปี พ.ศ. 2567
หมวดหมู่:โทรทัศน์เกาหลีใต้ในปี พ.ศ. 2567
หมวดหมู่:รางวัลดนตรีในปี พ.ศ. 2567
มอนเตการ์โลลูกโซ่มาร์คอฟ

มอนเตการ์โลลูกโซ่มาร์คอฟ (Markov chain Monte Carlo) มักเรียกย่อเป็น MCMC เป็นคำเรียกทั่วไปสำหรับขั้นตอนวิธี ต่าง ๆ ที่ใช้สุ่มตัวอย่างการแจกแจงความน่าจะเป็นโดยการสร้างลูกโซ่มาร์คอฟ ซึ่งมีการแจกแจงความน่าจะเป็นที่ต้องการเป็นการแจกแจงคงที่ โดยจะทำการสร้างค่าสุ่มตัวถัดไปตามการแจกแจงภายหลังร่วมไปเรื่อย ๆ วิธีการ MCMC ที่เป็นที่รู้จักอย่างดีได้แก่ วิธีเมโทรโพลิส–เฮสติงส์ และ การเลือกตัวอย่างแบบกิบส์ เป็นต้น

**ภาพรวม**
ไฟล์:Metropolis algorithm convergence example.png|thumbnail|upright=1.25|ตัวอย่างความพยายามในการประมาณการแจกแจงเส้นสีน้ำเงินโดยใช้การแจกแจงเส้นสีส้มด้วยวิธีเมโทรโพลิส–เฮสติงส์ ซึ่งเป็น MCMC แบบหนึ่ง
สถานะของลูกโซ่มาร์คอฟหลังจากการสุ่มตัวอย่างด้วย MCMC จำนวนมากเพียงพอจะใช้เป็นตัวอย่างของการกระจายเป้าหมายที่ต้องการ เมื่อจำนวนการทดลองเพิ่มขึ้น คุณภาพของตัวอย่างก็จะดีขึ้นเช่นกัน
โดยปกติแล้วการสร้างลูกโซ่มาร์คอฟที่มีสมบัติที่ต้องการไม่ใช่เรื่องยาก ปัญหาคือการกำหนดจำนวนครั้งในการทำจนกว่าจะมาบรรจบกันเป็นการแจกแจงคงที่ในระดับความผิดพลาดที่ยอมรับได้ หากกำหนดโซ่ได้เหมาะสม ก็จะสามารถลู่เข้าสู่การแจกแจงคงที่ได้อย่างรวดเร็วไม่ว่าลูกโซ่จะเริ่มต้นจากตำแหน่งใดก็ตาม เรียกว่าเป็น การผสมอย่างรวดเร็ว (rapid mixing)
วิธี MCMC โดยพื้นฐานจะได้รับผลจากการกำหนดค่าเริ่มต้นทำให้สามารถทำการประมาณได้แค่การแจกแจงเป้าหมายได้เท่านั้น ขั้นตอนวิธีที่ยืนพื้นจาก MCMC ที่ซับซ้อนมากขึ้น เช่น วิธีการคู่ควบจากอดีต (CFTP) สามารถสร้างตัวอย่างที่สมบูรณ์ได้ แต่ก็จะมีความซับซ้อนในการคำนวณมากขึ้นและต้องใช้เวลาในการคำนวณอย่างไม่มีขีดจำกัด

**การประยุกต์ใช้**
การประยุกต์ใช้ขั้นตอนวิธีนี้โดยทั่วไปเช่นการคำนวณปริพันธ์หลายชั้นเชิงตัวเลข สมมติว่ากลุ่มของอนุภาคเดินไปมาแบบสุ่ม แต่ละครั้งที่อนุภาคผ่านจุดหนึ่ง ค่าฟังก์ชันของปริพันธ์ ณ จุดนั้นจะถูกบวกเข้ากับปริพันธ์ จากนั้นอนุภาคจะค้นหาตำแหน่งที่ส่งผลต่อปริพันธ์สูงแล้วเคลื่อนที่ชั่วคราวหลายครั้ง วิธีนี้เรียกว่าวิธีเดินสุ่ม ซึ่งเป็นวิธีจำลองตัวเลขสุ่มหรือ วิธีมอนเตการ์โล แม้ว่าตัวอย่างแบบสุ่มของปริพัทธ์ที่ใช้ในวิธีมอนเตการ์โลแบบดั้งเดิมจะมีความเป็นอิสระ แต่ตัวอย่างที่ใช้ใน MCMC ก็มีสหสัมพันธ์ต่อกัน
ปริพันธ์หลายชั้นมักปรากฏใน สถิติแบบเบส์ ฟิสิกส์เชิงคำนวณ ชีววิทยาเชิงคำนวณ ฯลฯ ดังนั้น MCMC จึงถูกนำมาใช้กันอย่างแพร่หลายในสาขาดังกล่าว
การใช้ MCMC ทำให้สามารถคำนวณโครงข่ายแบบเบส์หลายลำดับขั้นขนาดใหญ่ซึ่งต้องทำการหาปริพันธ์เป็นร้อยเป็นพันครั้งได้

**อ้างอิง**
หมวดหมู่:อันเดรย์ มาร์คอฟ
หมวดหมู่:สถิติศาสตร์
หมวดหมู่:วิธีมอนเตการ์โล
หมวดหมู่:สถิติเชิงคำนวณ
PDF (แก้ความกำกวม)

PDF เป็นตัวย่อ อาจหมายถึง- รูปแบบเอกสารใช้ได้หลายระบบ (Portable Document Format) - รูปแบบไฟล์สำหรับเอกสารอิเล็กทรอนิกส์ที่พัฒนาและสนับสนุนโดย Adobe- ฟังก์ชันความหนาแน่นความน่าจะเป็น (Probability Density Function) ในทฤษฎีความน่าจะเป็น
หมวดหมู่:อักษรย่อ
ฟังก์ชันความหนาแน่นความน่าจะเป็น

ไฟล์:Boxplot_vs_PDF.svg|thumb|382x382px|ฟังก์ชันความหนาแน่นของความน่าจะเป็นของการแจกแจงปรกติมาตรฐาน 
ฟังก์ชันความหนาแน่นความน่าจะเป็น (probability density function, PDF) ในทฤษฎีความน่าจะเป็น ฟังก์ชันที่อธิบายความหนาแน่นของความน่าจะเป็นของเหตุการณ์ที่ใช้ค่าที่เป็นตัวแปรสุ่มแบบต่อเนื่อง ความน่าจะเป็นที่ตัวแปรสุ่มจะได้ค่าภายในขอบเขตหนึ่ง ๆ นั้นหาได้โดยหาปริพันธ์ของฟังก์ชันความหนาแน่นความน่าจะเป็นตลอดช่วงขอบเขตที่เป็นไปได้ ช่วงขอบเขตค่าของฟังก์ชันความหนาแน่นความน่าจะเป็นจำนวนจริงที่ไม่เป็นลบ เมื่อทำการหาปริพันธ์ตลอดช่วงโดเมนจะได้ค่าเป็น 1
ตัวอย่างเช่น หากแสดงฟังก์ชันความหนาแน่นความน่าจะเป็นแบบตัวแปรเดียว โดยให้ค่าของตัวแปรสุ่มเป็นแกน x และความหนาแน่นความน่าจะเป็นแกน y แล้ว ค่าความน่าจะเป็นจะหาได้จากพื้นที่ที่ล้อมรอบด้วยเส้นแนวตั้งซึ่งแสดงขีดจำกัดต่ำสุดและสูงสุดของช่วงค่า x ที่ต้องการ กับ เส้นโค้งที่แสดงค่าของกราฟ และเส้นตรงที่ y = 0
ศัพท์ว่า "ฟังก์ชันการแจกแจงความน่าจะเป็น" (probability distribution function) หรือ "ฟังก์ชันความน่าจะเป็น" (probability function) นั้นยังมีความคลุมเครือไม่ชัดเจนว่าหมายถึงอะไรโดยเฉพาะ ความหมายของคำนี้อาจไม่เป็นมาตรฐานในหมู่นักสถิติหรือผู้วิจัยทฤษฎีความน่าจะเป็น
เอกสารบางส่วนยังระบุว่า "ฟังก์ชันความหนาแน่นความน่าจะเป็น" นิยามโดยเป็นฟังก์ชันบนเซตของค่า ซึ่งอธิบายด้วยความสัมพันธ์กับฟังก์ชันการแจกแจงสะสม และยังใช้ในความหมายของ ฟังก์ชันมวลความน่าจะเป็น ด้วย นอกจากนี้ คำว่าฟังก์ชันความหนาแน่น (density function) บางครั้งก็ยังใช้เพื่อหมายถึงฟังก์ชันมวลความน่าจะเป็น

**อ้างอิง**
หมวดหมู่:ฟังก์ชันและการจับคู่
หมวดหมู่:สถิติศาสตร์
หมวดหมู่:ทฤษฎีความน่าจะเป็น
ฟังก์ชันการแจกแจงความน่าจะเป็น

ฟังก์ชันการแจกแจงความน่าจะเป็น (probability distribution function) เป็นคำที่มีความหมายคลุมเครือในทางทฤษฎีความน่าจะเป็น ขึ้นอยู่กับบริบท อาจหมายถึงหนึ่งในสามสิ่งต่อไปนี้- ฟังก์ชันการแจกแจงสะสม- ฟังก์ชันมวลความน่าจะเป็น- ฟังก์ชันความหนาแน่นความน่าจะเป็น
ฟังก์ชันการแจกแจง

ฟังก์ชันการแจกแจง (distribution function) อาจหมายถึง- ฟังก์ชันการแจกแจงสะสม - ในทฤษฎีความน่าจะเป็น- ฟังก์ชันการแจกแจง (ฟิสิกส์) - ในสาขาฟิสิกส์ หมายถึงฟังก์ชันของจำนวนอนุภาคต่อหน่วยปริมาตรในปริภูมิเฟส
ฟังก์ชันการแจกแจงสะสม

ไฟล์:Exponential_distribution_cdf.svg|thumb|300x300px| ฟังก์ชันการแจกแจงสะสมของการแจกแจงแบบเลขชี้กำลัง
ไฟล์:Normal_Distribution_CDF.svg|thumb|300x300px| ฟังก์ชันการแจกแจงสะสมของการแจกแจงปรกติ
ฟังก์ชันการแจกแจงสะสม (cumulative distribution function, CDF) หรือบางทีก็แค่เรียกว่า ฟังก์ชันการแจกแจง (distribution function) ใน ทฤษฎีความน่าจะเป็น  คือ ฟังก์ชันของความน่าจะเป็น ที่ค่าของตัวแปรสุ่มจำนวนจริง X น้อยกว่าหรือเท่ากับ x สำหรับตัวแปรสุ่มแบบต่อเนื่อง อาจกล่าวได้ว่าเป็นปริพันธ์ที่แน่นอนของฟังก์ชันความหนาแน่นความน่าจะเป็น ตั้งแต่ค่าอนันต์ลบไปจนถึง x
ฟังก์ชันการแจกแจงสะสมยังอาจนิยามได้ในการแจกแจงความน่าจะเป็นร่วม และ การแจกแจงความน่าจะเป็นมีเงื่อนไข

**คำนิยาม**
ฟังก์ชันการแจกแจงสะสมของตัวแปรสุ่มจำนวนจริง X นิยามได้ดังนี้ p. 77
 
ให้ a < b ความน่าจะเป็นที่ X จะอยู่ในช่วง (a, b เป็นดังนี้p. 84。
 
ในกรณีของตัวแปรสุ่มต่อเนื่องซึ่งมีฟังก์ชันความหนาแน่นความน่าจะเป็น จะหาฟังก์ชันการแจกแจงสะสมได้ดังนี้ p. 86
 

**อ้างอิง**
หมวดหมู่:ทฤษฎีความน่าจะเป็น
CDF

CDF เป็นตัวย่อ อาจหมายถึง- ฟังก์ชันการแจกแจงสะสม - ในทางทฤษฎีความน่าจะเป็น- สกุลเงินของสาธารณรัฐประชาธิปไตยคองโก รหัสสกุลเงิน ISO 4217 ของฟรังก์คองโก- รูปแบบเอกสารประกอบ (Compound Document Format)- รูปแบบเอกสารที่คำนวณได้ (Computable Document Format)
นกกระตั้วหงอนจำปา

นกกระตั้วหงอนจำปา (อังกฤษ: Citron-crested cockatoo; ชื่อวิทยาศาสตร์: Cacatua citrinocristata) เป็นนกกระตั้วขนาดกลางที่มีหงอนจำปา ปากสีเทาเข้ม แพทช์บริเวณหูสีส้มอ่อน และมีเท้าและกรงเล็บที่แข็งแรง ขนด้านล่างของปีกและหางจะมีสีเหลืองอ่อน สีของเปลือกตาจะเป็นสีน้ำเงินอ่อนมาก ทั้งตัวผู้และตัวเมียมีลักษณะคล้ายกัน แต่ตัวเมียจะมีตาสีทองแดง ในขณะที่ตัวผู้จะมีตาสีดำเข้ม
นกกระตั้วชนิดนี้เป็นสัตว์เฉพาะถิ่นของเกาะซุมบา ในหมู่เกาะซุนดาน้อย ประเทศอินโดนีเซีย อาหารหลักประกอบด้วยเมล็ดพืช ตาอ่อน ผลไม้ ถั่ว และพืชสมุนไพรต่าง ๆ
ในปี ค.ศ. 2022 องค์กร Birdlife International ได้รับรองว่านกกระตั้วหงอนจำปาเป็นชนิดพันธุ์แยกต่างหาก ภายใต้ชื่อวิทยาศาสตร์ Cacatua citrinocristata โดยถูกจัดให้อยู่ในสถานะใกล้สูญพันธุ์อย่างวิกฤติ ในขณะที่สภานกวิทยานานาชาติ (International Ornithological Congress) ได้กำหนดให้นกชนิดนี้เป็นสายพันธุ์ในปี ค.ศ. 2023

**สถานะการอนุรักษ์**
สวนสัตว์เดชีน สาธารณรัฐเช็ก นกกระตั้วจำปา เป็นนกที่ใกล้สูญพันธุ์ขั้นวิกฤต ซึ่งจำนวนประชากรลดลงเนื่องจากการสูญเสียถิ่นที่อยู่และการดักจับอย่างผิดกฎหมายเพื่อการค้าสัตว์เลี้ยง ในการสำรวจที่เกาะซุมบาในปี ค.ศ. 1993 พบว่าจำนวนนกชนิดนี้เหลือไม่ถึง 2,000 ตัว ภายในปี ค.ศ. 2012 การประมาณการลดลงเหลือ 563 ตัว และ ณ ปี 2019 ประเมินว่ามีจำนวนประชากรอยู่ระหว่าง 1,200–2,000 ตัว โดยมีตัวเต็มวัยระหว่าง 800–1,320 ตัว นกกระตั้วจำปาได้รับการจัดให้อยู่ในบัญชีรายชื่อภาคผนวก I ของ CITES ดังนั้นการค้าระหว่างประเทศจึงถูกควบคุมอย่างเข้มงวดและการค้านกกระตั้วจำปาจากธรรมชาติถือว่าผิดกฎหมาย

**อ้างอิง**

**แหล่งข้อมูลอื่น**
 Royal Society for the Protection of Birds website - threats to wild bird populations
หมวดหมู่:Cacatua 
หมวดหมู่:นกกระตั้ว 
หมวดหมู่:นกในหมู่เกาะซุนดาน้อย หมวดหมู่:นกแก้วในเอเชีย 
นกกระตั้วหงอนจำปา 
หมวดหมู่:หน่วยอนุกรมวิธานที่ตั้งชื่อโดยหลุยส์ เฟรเซอร์
ซานกั๋วชา

ซานกั๋วชา (s=三国杀;  "สามก๊กฆ่า") หรือชื่อภาษาอังกฤษ เลเจนต์ออฟเดอะทรีคิงดัมส์ (Legends of the Three Kingdoms) เรียกอย่างย่อว่า LTK เป็นเกมไพ่จีนที่อิงจากยุคสามก๊กของจีนและนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (ซานกั๋วเหยี่ยนอี้) โดยล่อกวนตง กฎของเกมไพ่ซานกั๋วชาพื้นฐานแทบจะเหมือนกับกฎของ "แบง!" ซึ่งเป็มเกมไพ่ของอิตาลีที่มีมาก่อน ซานกั๋วชาจำหน่ายโดยโหย่วข่าเกมส์ (游卡桌游 โหย่วข่าจัวโหย่ว) เมื่อวันที่ 1 มกราคม ค.ศ. 2551 ตามมาด้วยชุดเสริมทางการรวมชุด, รูปแบบออนไลน์ ซานกั๋วชาออนไลน์ (三国杀Online) และรูปแบบสำหรับเด็ก ซานกั๋วชารุ่น Q (Q版三国杀) มีไพ่ที่ผู้เล่นสร้างขึ้นเองแต่ส่วนใหญ่ไม่เป็นทางการ
ซานกั๋วชาเริ่มได้รับความนิยมในประเทศจีนอย่างมากเนื่องจากทั้งเกมเป็นภาษาจีน ยอดขายของซานกั๋วชาทั้งหมด 20 ล้านหยวนในปี พ.ศ. 2552 แบะ 100 ล้านหยวนในปี พ.ศ. 2553 เกมเริ่มเข้าถึงผู้เล่นนานาประเทศหลังมีการแปลเกมเป็นภาษาอังกฤษและโพสต์คำแปลเหล่านี้บนบล็อกและฟอรัม สถิติการเข้าชมจากบล็อกเหล่านี้แสดงถึงผู้อ่านนอกจีนแผ่นดินใหญ่ ส่วนใหญ่มากจากฮ่องกง สิงคโปร์ สหรัฐอเมริกา แคนาดา ออสเตรเลีย สหราชอาณาจักร มาเลเซีย และนิวซีแลนด์

**อ้างอิง**
หมวดหมู่:เกมไพ่จีน
หมวดหมู่:เกมการ์ดสะสม
หมวดหมู่:สามก๊กในวัฒนธรรมประชานิยม
หมวดหมู่:ผลงานที่สร้างจากสามก๊ก
เอปาโฟรดิทัส

เอปาโฟรดิทัส (Epaphroditus; Ἐπαφρόδιτος) เป็นบุคคลในพันธสัญญาใหม่ที่ปรากฏในฐานะผู้แทนของคริสตจักรฟีลิปปีเพื่อช่วยเหลือเปาโลอัครทูต (ฟีลิปปี 2:25-30) เอปาโฟรดิทัสถือว่าเป็นนักบุญในคริสตจักรอีสเทิร์นออร์ทอดอกซ์และโรมันคาทอลิก, มุขนายกคนแรกของฟีลิปปีและอันเดรียกา (มีเมืองโบราณอย่างน้อยสองเมืองที่เรียกว่าอันเดรียกา เมืองหนึ่งอยู่ในเธรซ อีกเมืองหนึ่งอยู่ในเอเชียยน้อย) และมุขนายกคนแรกของแตร์ราชีนาในอิตาลี มีหลักฐานเพียงเล็กน้อยที่บ่งชี้ว่าบุคคลทั้งหมดนี้เป็นบุคคลเดียวกัน 

**อ้างอิง**

**แหล่งข้อมูลอื่น**
 http://www.santiebeati.it/dettaglio/46460
หมวดหมู่:สาวกเจ็ดสิบคน
หมวดหมู่:บุคคลในบทจดหมายของเปาโล
หมวดหมู่:นักบุญจากพันธสัญญาใหม่
หมวดหมู่:ตัวละครในบันเทิงคดีที่สามารถลอยตัว

หมวดหมู่:ตัวละครในบันเทิงคดีที่มีความสามารถเกี่ยวกับความโน้มถ่วง
หมวดหมู่:เที่ยวบิน
หมวดหมู่:การลอยตัว
ลุมชัร

ลุมชัร (លំជ័រ) เป็นตำบล (ฆุม) ในอำเภอโอยาดาว จังหวัดรัตนคีรี ประเทศกัมพูชา โดยแบ่งออกเป็น 4 หมู่บ้าน และมีประชากร 1,385 คน ในการเลือกตั้งกรมปรึกษาฆุมสังกัด ค.ศ. 2007 ที่นั่ง 3 ที่ตกเป็นของพรรคประชาชนกัมพูชา และ 2 ที่ตกเป็นของพรรคสมรังสีอัตราการจำหน่ายที่ดินในเอกภาพอยู่ในระดับปานกลางในเดือนมกราคม ค.ศ. 2006

**อ้างอิง==
การสังหารหมู่ที่หินเหีบ

การสังหารหมู่ที่หินเหีบ (Hin Heup massacre) คือการสังหารหมู่ชาวม้ง 14 รายที่สะพานหินเหีบ โดยทหารปะเทดลาว

**การสังหารหมู่**
เมื่อวันที่ 29 พฤษภาคม พ.ศ. 2518 ชาวม้งประมาณ 10,000 คน พยายามข้ามสะพานหินเหีบเพื่อเดินทางไปยังเวียงจันทน์ ขณะที่กลุ่มคนเหล่านั้นข้ามสะพาน กองกำลังปะเทดลาวเปิดฉากยิงใส่โดยใช้ปืนครก, เอ็ม 16 และดาบปลายปืน ผู้คนจำนวนมากกระโดดลงไปในแม่น้ำเพื่อหนีกระสุนทหารที่ยิงเข้ามา เมื่อการสังหารหมู่สิ้นสุดลง มีพลเรือนเสียชีวิต 14 รายและบาดเจ็บมากกว่า 100 ราย

**บรรณานุกรม**
 url=https://books.google.com/books?id=DUHAXXvSUeYC&pg=PA157- url=https://books.google.com/books?id=cpFuAAAAMAAJ&q=Hin+Heup+massacre- chapter-url=https://books.google.com/books?id=7QEjPVyd9YMC&pg=PA107
หมวดหมู่:ประเทศลาวในปี พ.ศ. 2518
หมวดหมู่:ประวัติศาสตร์ชาวม้ง
หมวดหมู่:สงครามกลางเมืองลาว
หมวดหมู่:ฆาตกรรมหมู่ในปี พ.ศ. 2518
หมวดหมู่:การสังหารหมู่ในปี พ.ศ. 2518
หมวดหมู่:การสังหารหมู่ในประเทศลาว
หมวดหมู่:การสังหารหมู่ในสงครามเวียดนาม
หมวดหมู่:อาชญากรรมสงครามเวียดนามโดยกองกำลังคอมมิวนิสต์
หมวดหมู่:อาชญากรรมสงครามในประเทศลาว
ฮวนฮี

ฮวนฮี (เสียชีวิต ค.ศ. 258) มีชื่อในภาษาจีนกลางว่า หฺวาน อี๋ (p=Huán Yí) ชื่อรอง กงฉาง (p=Gōngcháng) เป็นขุนนางของรัฐง่อก๊กในยุคสามก๊กของจีน

**ประวัติ**
ฮวนฮีเป็นชาวอำเภอหลินเซียง (臨湘縣 หลินเซียงเซี่ยน) เมืองเตียงสา (長沙郡 ฉางชาจฺวิ้น) ซึ่งปัจจุบันคือนครหลินเซียง มณฑลหูหนาน ปู่ของฮวนฮีชื่อหฺวาน เชา (桓超) บิดาของฮวนฮีชื่อหฺวาน เชิ่ง (桓勝) ทั้งคู่รับราชการเป็นเจ้าเมืองในยุคราชวงศ์ฮั่นตะวันออก หฺวาน เชิ่งยังเป็นราชเลขาธิการ (尚書 ช่างชู) ในสำนักราชเลขาธิการและมีชื่อเสียงในพื้นที่ภาคใต้ของจีน ฮวนฮีมีพี่ชายชื่อฮวนกาย (桓階 หฺวาน เจีย) เป็นขุนนางผู้รับใช้ขุนศึกโจโฉ หลังการล่มสลายของราชวงศ์ฮั่นตะวันออก ฮวนกายได้รับราชการกับรัฐวุยก๊กในยุคสามก๊กเป็นระยะเวลาสั้น ๆ โดยเคยดำรงตำแหน่งเป็นหัวหน้าสำนักราชเลขาธิการ (尚書令 ช่างชูลิ่ง) ส่วนฮวนฮีรับราชการในรัฐง่อก๊กซึ่งเป็นรัฐอริของวุยก๊ก โดยดำรงตำแหน่งเป็นราชเลขาธิการ (尚書 ช่างชู)
ในปี ค.ศ. 258 ซุนหลิมผู้สำเร็จราชการแทนพระองค์แห่งง่อก๊กบังคับเหล่าขุนนางให้เห็นพ้องกับการปลดซุนเหลียงจักรพรรดิลำดับที่ 2 ของง่อก๊กลงจากตำแหน่ง ฮวนฮีปฏิเสธที่จะสนับสนุนซุนหลิมในการปลดจักรพรรดิ ซุนหลิมจึงสั่งให้นำตัวฮวนฮีไปประหารชีวิต
ภายหลังในยุคราชวงศ์จิ้น เมื่อสุมาเอี๋ยน (จักรพรรดิจิ้นอู่ตี้) จักรพรรดิผู้ก่อตั้งราชวงศ์จิ้นตรัสถามเซฺว อิ๋ง (薛瑩) ถึงชื่อขุนนางที่มีชื่อเสียงบางคนในง่อก๊ก เซฺว อิ๋งระบุชื่อฮวนฮีและกล่าวว่าฮวนฮีเป็น "ขุนนางผู้ภักดีและซื่อสัตย์"

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:ขุนนางของง่อก๊ก
หมวดหมู่:บุคคลในง่อก๊กที่ถูกประหารชีวิต
หมวดหมู่:บุคคลที่ถูกประหารชีวิตโดยง่อก๊ก
โคโวคัพ

โคโวคัพ (KOVO컵; KOVO Cup) เป็นการแข่งขันวอลเลย์บอลถ้วยอาชีพในประเทศเกาหลีใต้ ซึ่งจัดโดยสหพันธ์วอลเลย์บอลเกาหลี การแข่งขันจะจัดขึ้นในช่วงเดือนกรกฎาคมถึงกันยายนก่อนที่วี-ลีกจะเปิดฤดูกาลแข่งขัน การแข่งขันจะจัดขึ้นในสนามกีฬากลางแห่งเดียวทุกปี (หรือบางปีอาจจะจัดขึ้นสองแห่ง)

**ทำเนียบผู้ชนะเลิศ**

**ทีมชาย**

**ทีมหญิง**

**จำนวนครั้งที่ชนะ**

**ทีมชาย**

**ทีมหญิง**

**ดูเพิ่ม**
 วี-ลีก (ประเทศเกาหลีใต้)

**อ้างอิง**

**แหล่งข้อมูลอื่น**
  KOVO
หมวดหมู่:วอลเลย์บอลในประเทศเกาหลีใต้
หมวดหมู่:ลีกกีฬาที่ก่อตั้งในปี พ.ศ. 2549
ฉบับร่าง:เล่ห์ร้ายเกมลวง

----
เล่ห์ร้ายเกมลวง เป็นละครโทรทัศน์ไทยผลิตโดยบริษัท มงคลดี โปรดักชั่น นำแสดงโดยวริฏฐิสา ลิ้มธรรมมหิศร, ภัทรพลฒ์ เดชพงษ์วรานนท์, ทัศนียา การสมนุช ออกอากาศทางช่อง 7 เอชดีตั้งแต่วันที่ 2 พฤศจิกายน พ.ศ. 2567 ถึง 2 กุมภาพันธ์ พ.ศ. 2568

**เรื่องย่อ**
พัชณินและอิงดาวมักจะแข่งขันกันอยู่เสมอ ไม่ว่าจะเป็นเรื่องงานหรือความรัก

**นักเเสดง**

**งานสร้าง**
เมื่อเดือนสิงหาคม พ.ศ. 2566 ช่อง 7 สี ได้เผยแพร่ภาพฟิตติ้งของนักแสดง

**อ้างอิง==
ฟังก์ชันมวลความน่าจะเป็น

การแจกแจงความน่าจะเป็นแบบไม่ต่อเนื่องแสดง้วยจุดและแท่ง ณ จุดที่ปรากฏมวลความน่าจะเป็น
ฟังก์ชันมวลความน่าจะเป็น (probability mass function, PMF) ในทฤษฎีความน่าจะเป็น และ สถิติศาสตร์ เป็นฟังก์ชันที่อธิบายความน่าจะเป็นของตัวแปรสุ่มในการแจกแจงความน่าจะเป็นไม่ต่อเนื่อง (บางครั้งเรียกว่าฟังก์ชันความน่าจะเป็น)
โดเมนของฟังก์ชันมวลความน่าจะเป็นอาจเป็นองค์ประกอบสุ่มที่ไม่ต่อเนื่อง เช่น ตัวแปรสเกลาร์ หรือตัวแปรสุ่มหลายตัวแปร
กรณีของตัวแปรสุ่มแบบไม่ต่อเนื่องนั้นไม่เหมือนกับกรณีของตัวแปรสุ่มแบบต่อเนื่อง ความน่าจะเป็นของเหตุการณ์ จะแสดงเป็นผลรวมของมวลความน่าจะเป็นที่นับได้

**นิยาม**
ไฟล์:Fair_dice_probability_distribution.svg|thumb| ฟังก์ชันมวลความน่าจะเป็นของลูกเต๋า ที่ไม่เอนเอียง การแจกแจงความน่าจะเป็นจะสม่ำเสมอตลอด เป็นการแจกแจงเอกรูปไม่ต่อเนื่อง
ให้ X : S → A (A ⊆ R) เป็นตัวแปรสุ่มแบบไม่ต่อเนื่องที่นิยามบนปริภูมิตัวอย่าง S ฟังก์ชันมวลความน่าจะเป็นของ X คือ fX : A → 0, 1 จะถูกนิยามดังต่อไปนี้page=22page=717。
 
ค่าตัวแปรสุ่ม a จะคูณด้วยมวล (มวลความน่าจะเป็น) P(X = a) และมวลความน่าจะเป็นก็อาจมองได้ว่าเป็น
 
ด้วยการให้เซตอันดับกับตัวแปรสุ่มแบบไม่ต่อเนื่อง ทำให้สามารถแสดงการแจกแจงความน่าจะเป็นไม่ต่อเนื่องเป็นกราฟของฟังก์ชันได้ องค์ประกอบสุ่ม เช่น เวกเตอร์ตัวแปรสุ่ม ก็เช่นกัน
ความไม่ต่อเนื่องในฟังก์ชันมวลความน่าจะเป็นทำให้ฟังก์ชันการแจกแจงสะสมของตัวแปรสุ่มแบบไม่ต่อเนื่องนั้นก็ไม่ต่อเนื่องเช่นกัน ในช่วงหาอนุพันธ์ได้ ค่าอนุพันธ์จะเป็น 0 และในช่วงนั้น ฟังก์ชันมวลความน่าจะเป็นจะเป็น 0 ด้วย

**อ้างอิง**
หมวดหมู่:ฟังก์ชันและการจับคู่
หมวดหมู่:สถิติศาสตร์
หมวดหมู่:ทฤษฎีความน่าจะเป็น
หมวดหมู่:เอ็นเอชเค

หมวดหมู่:เครือข่ายโทรทัศน์ญี่ปุ่น
หมวดหมู่:เครือข่ายโทรทัศน์ที่ไม่มีโฆษณาเชิงพาณิชย์
PMF

PMF เป็นตัวย่อ อาจหมายถึง- ฟังก์ชันมวลความน่าจะเป็น (probability mass function)- เทศกาลดนตรีแปซิฟิก (Pacific Music Festival)- การพิมพ์ลายนิ้วมือมวลเปปไทด์ (peptide mass fingerprinting)- บริษัททหารเอกชน (private military firms)
หมวดหมู่:โรคทางอายุรกรรมไม่มีในวิกิสนเทศ

หน้าในหมวดหมู่นี้ถูกเพิ่มโดยแม่แบบ กล่องข้อมูลโรค(ใหม่)
ซึ่งติดตาม:- บทความที่ไม่มีรายการเชื่อมโยงกับวิกิสนเทศ (บทความไม่มีหมายเลข Q)- บทความที่มีตัวแปรเสริม QID ถูกเพิ่มไว้ (เพื่อแสดงลิงก์บังคับไปยังรายการวิกิสนเทศ) หน้าเหล่านี้จะถูกจัดเรียงภายใต้หัวข้อ ::บทความสามารถมีเหตุผลเหล่านี้ข้อใดข้อหนึ่งหรือทั้งสองข้อก็ได้
การบำรุงรักษา: 
:กลุ่มแรก: เหตุที่ไม่มีรายการวิกิสนเทศปรากฏหรือเชื่อมโยง ควรสร้างรายการขึ้นมาใหม่
:กลุ่มที่สอง (): ตรวจสอบ: QID อาจใช้การกำหนดเองเมื่อรายการของกล่องข้อความไม่ใช่หัวข้อบทความ
หมวดหมู่:โครงการวิกิเภสัชกรรม
หมวดหมู่:ข้อมูลการติดตามหมวดหมู่ไม่อยู่ในวิกิสนเทศ
เอแซตเอ็ม (นักมวยปล้ำ)

เอแซดเอ็ม ย่อมาจาก เกิดเมื่อวันที่ 1 ตุลาคม ค.ศ. 2002 เป็นนักมวยปล้ำอาชีพชาวญี่ปุ่น ปัจจุบันเซ็นสัญญากับ World Wonder Ring Stardom ซึ่งเธอเป็นสมาชิกของ Neo Genesis
เอแซดเอ็ม เป็นอดีตแชมป์ Artist of Stardom สามสมัย และแชมป์ High Speed สองสมัย เธอยังเป็นสมาชิกของ Queen's Quest และเป็นผู้นำในยุคหลังของ Watanabe จนกระทั่ง ฮายาชิชิตะ ขึ้นเป็นผู้นำ เธอเข้าร่วมกลุ่มนี้ตั้งแต่เดือนกุมภาพันธ์ 2017 เมื่อ ชิไร นำเธอเข้ามา และเป็นส่วนหนึ่งของกลุ่มจนถูกไล่ออกจากกลุ่มในเดือนมิถุนายน 2024 หลังจากแพ้แมตช์แท็กทีมแบบคัดออกให้กับโอเอโดไท

**แชมป์และความสำเร็จ**
Pro Wrestling Illustrated 
** อันดับที่ 16 จาก 150 นักมวยปล้ำหญิงเดี่ยวที่ดีที่สุดใน PWI Women's 150 ปี 2022 
** อันดับที่ 20 จาก 50 ทีมแท็กทีมที่ดีที่สุดใน PWI Tag Team's 50 ปี 2020 ร่วมกับ โมโม วาตานาเบะ, อุตามิ ฮายาชิชิตะ และ ซายะ คามิทานิ 
*World Wonder Ring Stardom 
**แชมป์อาร์ติสต์ออฟสตาร์ดอม (3 สมัย) – ร่วมกับ เอชเอสเค และ อิโอะ ชิไร (2), โมโม วาตานาเบะ และ อุตามิ ฮายาชิชิตะ (1) 
**แชมป์ไฮสปีด (2 สมัย) 
**Goddesses of Stardom Tag League (2020) – ร่วมกับ โมโม วาตานาเบะ 
**รางวัล 5★Star GP (6 สมัย)
***รางวัล Fighting Spirit (2022, 2024) 
***รางวัล Outstanding Performance (2021) ***รางวัล Technique (2019, 2020, 2023) ** รางวัล Stardom Year-End (2 สมัย) 
***รางวัล Best Technique (2019, 2022)

**อ้างอิง**

**แหล่งข้อมูลอื่น**
  AZM's date=2024-10-07  World Wonder Ring Stardom profile ja- iwd=azm-14564- AZM- AZM
หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:นักมวยปล้ำอาชีพหญิงชาวญี่ปุ่น
หมวดหมู่:เอกสารตัวเขียนแรกสุดเท่าที่รู้จักแบ่งตามภาษา

หมวดหมู่นี้รวบรวมบทความเกี่ยวกับเอกสารที่เก่าแก่ที่สุดที่บันทึกไว้ในแต่ละภาษาของมนุษย์
สำหรับภาษาหลาย&hairsp;ๆ ภาษา การค้นหาตัวอย่างอาจเป็นเรื่องยาก เนื่องจากความยากลำบากในการระบุว่าภาษาหนึ่งได้แยกออกเป็นเอกเทศเมื่อใด หรือเนื่องจากมีข้อสงสัยเกี่ยวกับวันเวลา หรือเนื่องจากไม่มีเหตุผลเพียงพอที่จะตัดสินว่าเอกสารร่วมสมัยฉบับใดเป็นฉบับแรกสุด อย่างไรก็ตาม มีตัวอย่างที่ชัดเจนและเป็นที่รู้จักดีสำหรับภาษาต่าง&hairsp;ๆ มากมาย
หมวดหมู่:ผลงานแบ่งตามภาษา
หมวดหมู่:เอกสารตัวเขียน
หมวดหมู่:ประวัติศาสตร์วรรณกรรม
หมวดหมู่:วรรณกรรมแบ่งตามภาษา
หมวดหมู่:ปรากฏการณ์แรกเริ่ม
หมวดหมู่:โบราณวัตถุ
โครงข่ายฮอปฟีลด์

โครงข่ายฮอปฟีลด์ (Hopfield network) เป็นรูปแบบหนึ่งของโครงข่ายประสาทเทียม เสนอโดยจอห์น ฮอปฟีลด์ นักฟิสิกส์ชาวอเมริกัน
โครงข่ายฮอปฟีลด์เป็นโครงข่ายแบบไม่ประสานเวลาที่มีการโต้ตอบแบบสมมาตรระหว่างหน่วย (เซลล์ประสาท) และทำให้พลังงานของโครงข่ายเป็นค่าต่ำสุดโดยผ่านการดำเนินการตามธรรมชาติ เดิมทีโครงข่ายนี้ถูกคิดขึ้นมาเพื่อเป็นแบบจำลองในการกำหนดเงื่อนไขความเสถียรของแก้วสปิน แต่ต่อมาได้รับการยอมรับในวงกว้างในฐานะแบบจำลองสำหรับหน่วยความจำเชื่อมโยงโดยผ่านโครงข่าย กลายเป็นหนึ่งในแรงบันดาลใจที่นำไปสู่งานวิจัยด้านโครงข่ายประสาทเทียม และยังกลายเป็นพื้นฐานสำหรับเครื่องบ็อลทซ์มันในเวลาต่อมาด้วย
โครงข่ายนี้เป็นแบบจำลองที่ใช้ความผันแปรทางสถิติเพื่อมุ่งเป้าไปที่การทำให้ได้ค่าพลังงานต่ำสุดวงกว้างไม่ใช่แค่ค่าต่ำสุดแบบเฉพาะที่
ในปี 2024 จอห์น ฮอปฟีลด์ได้รับรางวัลโนเบลสาขาฟิสิกส์ร่วมกันกับเจฟฟรีย์ ฮินตันจากการมีส่วนร่วมในการพัฒนาด้านการเรียนรู้ของเครื่อง รวมถึงการคิดค้นโครงข่ายฮอปฟีลด์

**โครงสร้างและการทำงาน**
แต่ละหน่วยภายในโครงข่ายฮอปฟีลด์มีสมบัติค่าป้อนเข้าและค่าขาออกแบบแมคคัลลอค–พิตส์ (McCulloch–Pitts)
ในแต่ละช่วงของเวลา  ให้  เป็นค่าสัมประสิทธิ์คู่ควบจากหน่วย  ถึง  ส่วน  คือค่าขีดแบ่งของหน่วย  ในขณะที่  เป็นค่าขาออกของหน่วย  ในที่นี้ สำหรับคู่ ,  ทั้งหมด ถ้า  แล้ว  ในขณะที่ถ้า  แล้ว  
พลังงานของโครงข่ายทั้งหมด  นิยามได้เป็น
 
แบบจำลองที่มีโครงสร้างดังกล่าวทำงานสำหรับแต่ละส่วนของเวลาดังต่อไปนี้
# เลือกหนึ่งหน่วยโดยการสุ่ม
# คำนวณผลรวมถ่วงน้ำหนักของค่าป้อนเข้าของหน่วยนั้น
# ปรับค่าขาออกของหน่วยนั้นโดยขึ้นกับผลลัพธ์
#* ถ้ามากกว่าค่าขีดแบ่ง ให้เป็น 1
#* หากเท่ากับค่าขีดแบ่ง ให้เป็นค่าเดียวกับค่าปัจจุบัน
#* ถ้าน้อยกว่าค่าขีดแบ่ง ให้เป็น 0
# เพิ่มค่า  และทำซ้ำตั้งแต่เริ่มต้น
พอทำเช่นนั้นแล้วก็จะเห็นได้ว่าโดยง่ายว่า  จะมีแต่ลดลงไปเรื่อย ๆ เมื่อ  เพิ่มขึ้น แล้วในที่สุดก็จะลู่เข้าค่าต่ำสุดค่าหนึ่งไม่เปลี่ยนแปลงอีก

**อ้างอิง**
หมวดหมู่:โครงข่ายประสาทเทียม
หมวดหมู่:ภาพยนตร์ที่มีฉากในจังหวัดชลบุรี

หมวดหมู่:ภาพยนตร์ที่มีฉากในประเทศไทย
หมวดหมู่:จังหวัดชลบุรีในบันเทิงคดี
แม่แบบ:ตารางคะแนนไทยลีก รุ่นอายุไม่เกิน 23 ปี ฤดูกาล 2567

กรุณาอ่านก่อนแก้ไข: อย่าลืมระบุวันที่อัปเดตข้อมูล (update)หลังแก้ไข: บางครั้งหน้าที่มีแม่แบบนี้อาจจะยังไม่อัปเดตในทันทีหลังบันทึก อาจจะต้องล้างแคชก่อนจึงจะเห็นการเปลี่ยนแปลง
หมวดหมู่:แม่แบบตารางคะแนนไทยลีก รุ่นอายุไม่เกิน 23 ปี
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดยโสธร พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยอำเภอเมืองยโสธร, อำเภอคำเขื่อนแก้ว, อำเภอมหาชนะชัย และอำเภอค้อวัง

**เขตเลือกตั้งที่ 2**
เขตการเลือกตั้งที่ 2 ประกอบไปด้วยอำเภอเลิงนกทา, อำเภอกุดชุม, อำเภอทรายมูล, อำเภอป่าติ้ว และกิ่งอำเภอไทยเจริญ

**ดูเพิ่ม**
 จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535- จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**อ้างอิง**
ยโสธร
หมวดหมู่:การเลือกตั้งในจังหวัดยโสธร
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดยโสธร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยจังหวัดยโสธรทั้งจังหวัด

**ดูเพิ่ม**
 จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535- จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**อ้างอิง**
ยโสธร
หมวดหมู่:การเลือกตั้งในจังหวัดยโสธร
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดฉะเชิงเทรา พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 4 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก

**ภาพรวม**

**ผลการเลือกตั้งแบบบัญชีรายชื่อ (รวมทั้งฉะเชิงเทรา)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดฉะเชิงเทรา)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดฉะเชิงเทรา
พรรค
คะแนนเสียง
ร้อยละ
เสรีประชาธิปไตย (1)
1,728
0.60
ชาวไทย (2)
785
0.27
กสิกรไทย (3)
914
0.32
นิติมหาชน (4)
1,391
0.48
ความหวังใหม่ (5)
13,923
4.81
รักสามัคคี (6)
1,095
0.38
ไทยรักไทย (7)
136,542
47.15
ชาติประชาธิปไตย (8)
2,227
0.77
ชาติไทย (9)
3,940
1.36
สันติภาพ (10)
757
0.26
ถิ่นไทย (11)
7,938
2.74
พลังประชาชน (12)
947
0.33
ราษฎร (13)
5,381
1.86
สังคมใหม่ (14)
603
0.21
เสรีธรรม (15)
1,928
0.67
ประชาธิปัตย์ (16)
61,281
21.16
อำนาจประชาชน (17)
1,347
0.47
ประชากรไทย (18)
3,555
1.23
ไท (19)
425
0.15
ก้าวหน้า (20)
498
0.17
ชาติพัฒนา (21)
29,677
10.25
แรงงานไทย (22)
383
0.13
เผ่าไท (23)
191
0.07
สังคมประชาธิปไตย (24)
341
0.12
ชีวิตที่ดีกว่า (25)
397
0.14
พัฒนาสังคม (26)
367
0.13
ไทยช่วยไทย (27)
1,515
0.52
ไทยมหารัฐ (28)
320
0.11
ศรัทธาประชาชน (29)
158
0.05
วิถีไทย (30)
187
0.06
ไทยประชาธิปไตย (31)
3,809
1.32
พลังธรรม (32)
1,169
0.40
ชาวนาพัฒนาประเทศ (33)
1,005
0.35
กิจสังคม (34)
623
0.22
เกษตรมหาชน (35)
674
0.23
พลังเกษตรกร (36)
717
0.25
สยาม (37)
854
0.29
บัตรดี
289,592
93.40
บัตรเสีย
8,390
2.71
ไม่ประสงค์ลงคะแนน
12,059
3.89
ผู้มาใช้สิทธิ์เลือกตั้ง
310,041
68.71
ผู้มีสิทธิ์เลือกตั้ง
451,259
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองฉะเชิงเทรา และอำเภอบางคล้า (เฉพาะตำบลสาวชะโงก ตำบลบางสวน ตำบลเสม็ดเหนือ และตำบลเสม็ดใต้

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอบางน้ำเปรี้ยว อำเภอคลองเขื่อน อำเภอราชสาส์น อำเภอบางคล้า (ยกเว้นตำบลสาวชะโงก ตำบลบางสวน ตำบลเสม็ดเหนือ และตำบลเสม็ดใต้) และอำเภอพนมสารคาม (เฉพาะตำบลหนองยาว ตำบลเมืองเก่า และตำบลหนองแหน)

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอท่าตะเกียบ อำเภอสนามชัยเขต และอำเภอพนมสารคาม (ยกเว้นตำบลหนองยาว ตำบลเมืองเก่า และตำบลหนองแหน)

**เขตเลือกตั้งที่ 4**
เขตการเลือกตั้งที่ 4 ประกอบด้วยอำเภอแปลงยาว อำเภอบ้านโพธิ์ และอำเภอบางปะกง

**ดูเพิ่ม**
 จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539- จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**อ้างอิง**
ฉะเชิงเทรา
หมวดหมู่:การเลือกตั้งในจังหวัดฉะเชิงเทรา
สโมสรฟุตบอลกระบี่ ในฤดูกาล 2567–2568

การแข่งขันฟุตบอลของสโมสรฟุตบอลกระบี่ ในฤดูกาล 2567–2568 เป็นฤดูกาลที่ 16 ของสโมสรในการแข่งขันฟุตบอลลีกอาชีพของสโมสร
ฤดูกาลนี้ สโมสรได้มีการเปลี่ยนแปลงผู้บริหาร โดยสมเกียรติ กิตติธรกุล ได้วางมือจากการบริหารทีม และได้กลุ่มดีเอ็กซ์ อคาเดมี ของสระราวุฒิ ตรีพันธ์ เข้ามาบริหารแทน โดยสระราวุฒิ จะเข้ามาดำรงตำแหน่งประธานสโมสร และหัวหน้าผู้ฝึกสอนอีกตำแหน่งหนึ่ง ซึ่งสมเกียรติ จะเป็นประธานที่ปรึกษาสโมสร

**ผู้เล่น**

**การซื้อ-ขายนักเตะ**

**ก่อนเปิดฤดูกาล**

**เข้า**

**ออก**

**ระหว่างฤดูกาล**

**เข้า**

**ออก**

**นัดกระชับมิตร**

**ก่อนเปิดฤดูกาล**

**ระหว่างฤดูกาล**

**การแข่งขัน**

**ภาพรวม**

**ไทยลีก 3 โซนภาคใต้**

**ตารางคะแนน**

**สถิติผลการแข่งขันในลีก**

**ผลการแข่งขันในลีกตามสัปดาห์**

**แมตช์**

**ไทยลีก 3 คัพ**

**รอบลีก**

**สถิติ**

**การลงเล่นและประตู**
ผู้รักษาประตู
กองหลัง
กองกลาง
กองหน้า
ผู้เล่นที่เคยลงเล่นให้กับสโมสรแต่ย้ายออกไปแล้ว

**ผู้ทำประตู**
lightgrey ผู้เล่นที่ย้ายออกจากสโมสรระหว่างฤดูกาล.

**คลีนชีตส์**
lightgrey ผู้เล่นที่ย้ายออกจากสโมสรระหว่างฤดูกาล.

**อ้างอิง**
2567–68
ก
พาราซอมเนีย (อัลบั้ม)

พาราซอมเนีย (Parasomnia) เป็นสตูดิโออัลบั้มชุดที่ 16 ที่กำลังจะออกจำหน่ายโดยวงดนตรีโพรเกรสซิฟเมทัลชาวอเมริกัน ดรีมเทียเตอร์ มีกำหนดการออกจำหน่ายในวันที่ 7 กุมภาพันธ์ ค.ศ. 2025 ซึ่งจะเป็นสตูดิโออัลบั้มชุดแรกในรอบเกือบ 4 ปีของวงนับตั้งแต่อัลบั้มอะวิวฟรอมเดอะท็อปออฟเดอะเวิลด์ (ค.ศ. 2021) และเป็นสตูดิโออัลบั้มชุดแรกในรอบกว่า 15 ปี ที่มีไมค์ พอร์ตนอย กลับมาทำหน้าที่เป็นมือกลองของวงอีกครั้ง นับตั้งแต่อัลบั้มแบล็กคลาวส์แอนด์ซิลเวอร์ไลนิงส์ (ค.ศ. 2009)

**เบื้องหลังและการผลิต**
ความตั้งใจของดรีมเทียเตอร์ที่จะทำงานในอัลบั้มที่ 16 ถูกกล่าวถึงครั้งแรกประมาณหกเดือนหลังจากอัลบั้มอะวิวฟรอมเดอะท็อปออฟเดอะเวิลด์ โดยมือคีย์บอร์ด จอร์แดน รูเดส ได้ให้สัมภาษณ์กับ VW Music เกี่ยวกับแผนงานในอนาคตของวงว่า "หลังจากที่เรากลับมาจากการแสดงครั้งสุดท้ายในทัวร์ยุโรปแล้ว เราก็จะพักสักหน่อย และหลังจากที่ผมแสดงงานเพลงเดี่ยวเสร็จแล้ว ดรีมเทียเตอร์ก็จะออกทัวร์ต่อโดยมีงานแสดงที่ญี่ปุ่น อเมริกาใต้ และอีกหลาย ๆ ที่ที่จะประกาศให้ทราบในภายหลัง เมื่อทุกอย่างลงตัวแล้ว เราจะกลับเข้าสู่สตูดิโออีกครั้งและทำอัลบั้มใหม่ ซึ่งจะต้องยอดเยี่ยมมาก ดังนั้น ใช่แล้ว งานแบบนั้นกำลังจะเกิดขึ้นในไม่ช้า"
ในเดือนตุลาคม ค.ศ. 2022 จอห์น เปตรุชชี มือกีตาร์กล่าวว่า ดรีมเทียเตอร์จะเริ่มอัดสตูดิโออัลบั้มชุดที่ 16 ในช่วงปลาย ค.ศ. 2023 สองเดือนต่อมา เจมส์ ลาบรี นักร้องนำกล่าวว่า "ถ้าผมมองไทม์ไลน์ตามแบบที่มันดำเนินไปตามปกติ ผมไม่คิดว่าเราจะเข้าสตูดิโอได้จนกว่าจะถึงต้นปี 24" และเสริมว่า "ผมไม่คิดว่ามันจะสมเหตุสมผลที่จะเข้าสตูดิโอก่อนหน้านั้น แต่อย่าเชื่อผมนะ บางสิ่งบางอย่างก็เปลี่ยนแปลงได้เสมอ"
ในวันที่ 25 ตุลาคม ค.ศ. 2023 ดรีมเทียเตอร์ได้ประกาศการลาออกของไมค์ แมนจินี มือกลอง เนื่องจากวงกำลังกลับมารวมตัวกับไมค์ พอร์ตนอย ซึ่งเป็นอดีตสมาชิกและผู้ก่อตั้งวง นอกจากนี้ วงยังประกาศแผนการอัดสตูดิโออัลบั้มชุดแรกร่วมกับพอร์ตนอยในรอบ 15 ปี ความคืบหน้าของอัลบั้มชุดต่อจากอะวิวฟรอมเดอะท็อปออฟเดอะเวิลด์ เริ่มต้นขึ้นในเดือนกุมภาพันธ์ ค.ศ. 2024 เมื่อพอร์ตนอยโพสต์รูปภาพจาก DTHQ บนบัญชีอินสตราแกรมของเขา ซึ่งยืนยันว่าอัลบั้มนี้จะ "เริ่มดำเนินการอย่างเป็นทางการ" ในวันที่ 2 เมษายน ค.ศ. 2024 เปตรุชชีและพอร์ตนอยประกาศว่าการเขียนเพลงและแทร็กกลองทั้งหมดเสร็จสิ้นแล้ว และจะมีการอัดเพิ่มเติมจนถึงเดือนกรกฎาคมของปีนั้น
ในวันที่ 10 ตุลาคม ค.ศ. 2024 ดรีมเทียเตอร์ได้ปล่อยเพลง "ไนต์เทร์เรอร์" (Night Terror) โดยเป็นซิงเกิลแรกจากสตูดิโออัลบั้มชุดที่ 16 ของวงที่มีชื่อว่า พาราซอมเนีย (Parasomnia) ซึ่งมีกำหนดวางจำหน่ายในวันที่ 7 กุมภาพันธ์ ค.ศ. 2025

**รายชื่อแทร็ก == 

**บุคคลที่มีส่วนร่วม**
 เจมส์ ลาบรี – ร้องนำ- จอห์น เปตรุชชี – กีตาร์, โปรดิวเซอร์- จอห์น ไมอัง – เบส- จอร์แดน รูเดส – คีย์บอร์ด- ไมค์ พอร์ตนอย – กลอง

**อ้างอิง**
หมวดหมู่:อัลบั้มเพลงในปี พ.ศ. 2568
หมวดหมู่:อัลบั้มเพลงของดรีมเทียเตอร์
หมวดหมู่:อัลบั้มที่มีกำหนดวางจำหน่ายในอนาคต
นกแก้วคิงปากัว

นกแก้วคิงปาปัว (green-winged king parrot; ชื่อวิทยาศาสตร์: Alisterus chloropterus) หรือที่รู้จักกันในชื่อ นกแก้วคิงปีกเขียว เป็นนกแก้วชนิดหนึ่งในวงศ์ Psittaculidae พบได้ในพื้นที่ของเกาะนิวกินี แหล่งที่อยู่อาศัยตามธรรมชาติของนกชนิดนี้คือ ป่าดิบชื้นเขตร้อนและกึ่งเขตร้อน และป่าดิบชื้นภูเขาในเขตร้อนและกึ่งเขตร้อน

**อนุกรมวิธาน == 
นกแก้วคิงปาปัว ถูกจำแนกครั้งแรกโดยนักปักษีวิทยาชาวออสเตรเลีย เอ็ดเวิร์ด เพียร์สัน แรมซีย์ ในปี ค.ศ. 1879 นกชนิดนี้เป็นหนึ่งในสามสปีชีส์ที่รู้จักกันในชื่อ นกแก้วคิง ซึ่งพบได้ในออสเตรเลีย ปาปัวนิวกินี และเวสต์ปาปัว/อินโดนีเซีย โดยสามารถจำแนกออกได้เป็น 3 ชนิดย่อย:
*A. chloropterus (แรมเซย์, EP 1879) **A. c. callopterus (อัลเบอร์ตีส & ซัลวาดอรี 1879) พบในที่ราบสูงตอนกลางของนิวกินี ไปทางทิศตะวันตกถึง เทือกเขาเวย์แลนด์, บริเวณแม่น้ำเซปิก และตอนบนของแม่น้ำฟลาย 
**A. c. chloropterus (แรมเซย์, EP 1879), ชนิดย่อยต้นแบบ พบในนิวกินีตะวันออกไปจนถึงคาบสมุทรฮอนทางเหนือ และฮอลล์ซาวด์ทางใต้ 
**A. c. moszkowskii (ไรเชนาว 1911) พบทางตอนเหนือของเกาะ จากอ่าวเซนเดรวาซี ไปทางตะวันออกถึงบริเวณไอทาเป

**ลักษณะ == 
นกปาปัวคิงมีความยาวประมาณ 36 ซม. รวมถึงหางยาวกว้าง มีขาสีเทาเข้มและตาสีส้ม นกปาปัวคิงพารอทสามสายพันธุ์ย่อยแสดงความแตกต่างทางเพศ โดยในทุกสายพันธุ์ย่อย ตัวผู้สามารถระบุได้จากแถบสีเขียวอ่อนกว้างที่โดดเด่นบนแต่ละปีก (คล้ายกับแถบที่ไหล่) ความแตกต่างในตัวเมียระหว่างสายพันธุ์ย่อยมีความชัดเจนมากกว่าความแตกต่างในตัวผู้
ตัวผู้มีหัวและคอสีแดง ส่วนล่างสีแดง แผ่นหลังและสะโพกสีฟ้า ปีกสีเขียวพร้อมแถบสีเขียวอ่อนกว้าง สำหรับตัวผู้ของ A. c. chloropterus สีฟ้าจะแผ่ขยายจากหลังไปจนถึงคอด้านหลัง ในตัวเมียของ A. c. chloropterus และ A. c. calloterus บริเวณท้องจะเป็นสีแดง สีเขียวเหนือหัวและคอจะต่อเนื่องกับสีเขียวของหลังและปีก และหน้าอกมีลายเส้นสีเขียวและแดงตามแนวนอนที่ไม่ชัดเจน ตัวเมียของสายพันธุ์ย่อย A. c. moszkowskii มีหัว คอ หน้าอก และท้องส่วนล่างเป็นสีแดงคล้ายกับตัวผู้ และแตกต่างจากตัวผู้ตรงที่มีแถบสีเขียวอ่อนที่ปีกขนาดเล็กกว่ามาก

**การกระจายพันธุ์และถิ่นที่อยู่**
พบนกชนิดนี้ในพื้นที่ตอนกลางและตะวันออกของเกาะนิวกินีทางตะวันออกของเทือกเขาเวย์แลนด์ โดยอาศัยอยู่ในป่าที่ระดับความสูงถึง 2,600 เมตร

**พฤติกรรม**
นกเหล่านี้พบเห็นเป็นคู่หรือกลุ่มเล็ก ๆ ประมาณ 10 ตัว มักจะหาอาหารอย่างเงียบ ๆ ในป่าทึบ โดยส่วนใหญ่จะพบในต้นไม้เล็ก ๆ หรือตามกิ่งต่ำของต้นไม้ใหญ่ ทำให้มักถูกมองข้าม อาหารของพวกนกชนิดนี้ประกอบด้วยผลเบอร์รี่ ผลไม้ เมล็ดพืช และอาจรวมถึงแมลงบางชนิดด้วยdate=มิถุนายน 2009

**อ้างอิง**
นกแก้วคิงปาปัว
หมวดหมู่:นกเฉพาะถิ่นของนิวกินี
หมวดหมู่:สิ่งมีชีวิตที่ตั้งชื่อโดย เอ็ดเวิร์ด เพียร์สัน แรมซีย์
นกแก้วคิงปาปัว
หมวดหมู่:บทความทางอนุกรมวิธานที่สร้างโดย Polbot
ATM เออรัก..เออเร่อ

ATM เออรัก เออเร่อ เป็นภาพยนตร์ไทยแนวสุขนาฏกรรม โรแมนติก ที่ออกฉายในปี พ.ศ. 2555 กำกับและเขียนบทโดย เมษ ธราธร และ อมราพร แผ่นดินทอง นำแสดงโดย ฉันทวิชช์ ธนะเสวี ปรีชญา พงษ์ธนานิกร แอนนา ชวนชื่น พงศธร จงวิลาส พุทธชาด พงศ์สุชาติ ธวัช พรรัตนประเสริฐ ศนันธฉัตร ธนพัฒน์พิศาล เฉลิมพล ทิฆัมพรธีรวงศ์ กรภพ จันทร์เจริญ ญาณี ตราโมท และ ปองกูล สืบซึ้ง และจัดจำหน่ายโดย จีเอ็มเอ็มไทหับ กลายเป็นภาพยนตร์ที่ทำเงินสูงสุดตลอดกาลของไทยไม่นานหลังจากเข้าฉาย ภาพยนตร์เล่าถึงความรักของพนักงานธนาคารคู่หนึ่งที่ต้องเผชิญกับกฎบริษัทที่ห้ามพนักงานคบกัน และสถานการณ์ปั่นป่วนเมื่อตู้เอทีเอ็มเกิดปัญหาจ่ายเงินเกิน ทำให้ทั้งคู่ต้องร่วมมือกันแก้ไขปัญหาและเรียนรู้ที่จะรักกันมากขึ้น

**เนื้อเรื่อง**
ในธนาคารที่ออกกฎห้ามไม่ให้พนักงานคบหาเป็นแฟนกัน เสือ (ฉันทวิชช์ ธนะเสวี) และจิ๊บ (ปรีชญา พงษ์ธนานิกร) สองคนที่มุ่งมั่นในหน้าที่การงาน ต่างก็คบหากันอย่างลับ ๆ มาเป็นเวลา 5 ปีแล้ว เสือและจิ๊บรู้สึกหงุดหงิดที่ต้องปกปิดความสัมพันธ์เอาไว้ จึงตัดสินใจแต่งงานกัน อย่างไรก็ตาม ทั้งคู่ไม่ยอมลาออกจากงานของตัวเอง
วันหนึ่ง ซอฟต์แวร์ในตู้เอทีเอ็มของธนาคารตู้หนึ่งที่จังหวัดชลบุรีเกิดความผิดพลาด ทำให้ตู้เอทีเอ็มจ่ายเงินออกมาเป็นสองเท่า

**นักแสดง**
 ฉันทวิชช์ ธนะเสวี รับบท เสือ- ปรีชญา พงษ์ธนานิกร รับบท จิ๊บ- แอนนา ชวนชื่น รับบท จ่าแซม- พงศธร จงวิลาส รับบท ดนัย- พุทธชาด พงศ์สุชาติ รับบท มาดาม อัมมารา- ธวัช พรรัตนประเสริฐ รับบท ปื๊ด- ศนันธฉัตร ธนพัฒน์พิศาล รับบท ก๊อบ- เฉลิมพล ทิฆัมพรธีรวงศ์ รับบท แป๊ด- กรภพ จันทร์เจริญ รับบท โหย่ว- ญาณี ตราโมท รับบท ผู้จัดการใหญ่- ปองกูล สืบซึ้ง รับบท ผู้จัดการสาขา

**กระแสตอบรับ**
ภาพยนตร์ประสบความสำเร็จอย่างสูงด้านรายได้ โดยทำเงินไปกว่า 150.11 ล้านบาท ภายในระยะเวลาเพียง 4 สัปดาห์นับตั้งแต่เข้าฉายในโรงภาพยนตร์ ทำให้ ATM เออรัก..เออเร่อ กลายเป็นภาพยนตร์ไทยที่ทำรายได้สูงสุดตลอดกาลเป็นอันดับ 7 ในเวลานั้น และเป็นภาพยนตร์ทำเงินสูงสุดของจีทีเอช จนถูกพี่มาก..พระโขนง มาทำลายสถิติในปี 2556

**รางวัล**

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่กำกับโดย เมษ ธราธร
หมวดหมู่:ภาพยนตร์รักตลกไทย
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ไทยในคริสต์ทศวรรษ 2010
ค่าแทนลักษณะ

ในสาขาการเรียนรู้ของเครื่อง ค่าแทนลักษณะ หรือ ฟีเจอร์ (feature) คือค่าตัวเลขที่ได้จากการแปลงข้อมูลเพื่อใช้ในการอธิบายลักษณะที่สำคัญของข้อมูลหรือแบบจำลอง และนำมาใช้ในการประมวลผลในภายหลัง

**ภาพรวม**
ค่าจากข้อมูลดิบอาจไม่ได้อยู่ในสภาพที่ดีในแง่การใช้งานเสมอไป อาจมีค่าบางอย่าง 2 ค่าที่มีความหมายเหมือนกันหรือซ้ำซ้อน หรือในทางกลับกัน อาจมีค่าบางอย่างค่าเดียวที่แฝงรวมลักษณะของ 2 ค่าเข้าไว้ด้วยกัน หากสามารถแปลงข้อมูลดิบให้อยู่ในรูปแบบที่เหมาะสมได้ ก็จะสามารถใช้ประโยชน์จากข้อมูลได้อย่างมีประสิทธิภาพ ค่าที่แปลงแล้วซึ่งมีรูปแบบที่ดีและเหมาะที่จะใช้ในงานต่อ ๆ ไปได้นั้นเรียกว่า ค่าแทนลักษณะ
ค่าแทนลักษณะถูกดึงมาจากข้อมูลดิบ วิธีการแยกข้อมูลอาจคิดขึ้นโดยใช้ความรู้ของผู้เชี่ยวชาญ หรือ อาจเรียนรู้จากข้อมูลโดยใช้เทคนิคการเรียนรู้ของเครื่องต่าง ๆ
ค่าแทนลักษณะมีการใช้งานในด้านต่าง ๆ ตัวอย่างเช่น ใช้สำหรับการจัดหมวดหมู่ "ภาพถ่าย → ค่าแทนลักษณะ → หมวดหมู่วัตถุ" การสร้างภาพจากข้อความ "ข้อความ → ค่าแทนลักษณะ → รูปภาพ" และการบีบอัดข้อมูลเสียง "เสียง → ค่าแทนลักษณะ → เสียง" เป็นต้น
ค่าแทนลักษณะที่ควรเป็นนั้นแตกต่างกันไปขึ้นอยู่กับการใช้งาน ตัวอย่างเช่น สำหรับค่าแทนลักษณะสำหรับการบีบอัดข้อมูลนั้นจะให้ความสำคัญกับขนาด แต่ในการใช้งานด้านอื่น ๆ นั้น ขนาดอาจมีความสำคัญต่ำ

**วิธีการหาค่าแทนลักษณะ**
ค่าแทนลักษณะถูกสร้างขึ้นโดยการแปลงข้อมูล เรียกว่า การสกัดค่าแทนลักษณะ (feature extraction) การค้นหากฎการเปลี่ยนแปลงด้วยตนเองโดยใช้ความรู้ของผู้เชี่ยวชาญเรียกว่า วิศวกรรมค่าแทนลักษณะ (feature engineering) และการค้นหากฎการเปลี่ยนแปลงโดยใช้การเรียนรู้ของเครื่อง เรียกว่าการเรียนรู้ค่าแทนลักษณะ
การแยกเอาค่าแทนลักษณะยังอาจเรียกว่า "การฝัง" (embedding) เนื่องจากเกี่ยวข้องกับการเชื่อมโยงค่าที่สังเกตได้/ข้อมูลดิบลงในปริภูมิค่าแทนลักษณะ ใน การประมวลภาษาธรรมชาติ การสกัดเอาค่าแทนลักษณะสำหรับคำต่าง ๆ เรียกว่า การฝังคำ

**การเรียนรู้ค่าแทนลักษณะ**
มีหลายวิธีในการเรียนรู้ค่าแทนลักษณะ ได้แก่- การวิเคราะห์องค์ประกอบหลัก (PCA)- การวิเคราะห์การจำแนกประเภทเชิงเส้น (LDA)- BERT
วิธีการเหล่านี้อาจแบ่งได้เป็น แบบเชิงเส้น/แบบไม่เชิงเส้น, แบบมีผู้สอน/แบบสอนตัวเอง/แบบไม่มีผู้สอน, ตื้น/ลึก เป็นต้น ขึ้นกับวิธีการใช้งาน
การดำเนินการเรียนรู้หาค่าแทนลักษณะก่อนที่จะนำมาใช้ในงานการเรียนรู้หลักเรียกว่า การฝึกล่วงหน้า (pretraining) เนื่องจากการฝึกล่วงหน้าสามารถแยกต่างหากออกจากงานการเรียนรู้หลักได้ การเรียนรู้ค่าแทนลักษณะจึงอาจใช้การเรียนรู้ล่วงหน้าแบบไม่มีผู้ดูแลเพื่อดำเนินการเรียนรู้แบบมีผู้สอนโดยมีฉลากกำกับในงานการเรียนหลัก นอกจากนี้ การเรียนรู้ระยะทางคือการเรียนรู้ที่ฝังข้อมูลไว้ในปริภูมิที่สามารถวัดค่าได้ จึงสามารถใช้เป็นการเรียนรู้ค่าแทนลักษณะได้
กระบวนการเลือกค่าแทนลักษณะที่เหมาะแก่การใช้งานจากชุดของค่าลักษณะต่าง ๆ เรียกว่า การเลือกค่าแทนลักษณะ

**อ้างอิง**
หมวดหมู่:การวิเคราะห์ข้อมูล
หมวดหมู่:ข้อมูลคอมพิวเตอร์
หมวดหมู่:การเรียนรู้ของเครื่อง
วิศวกรรมค่าแทนลักษณะ

วิศวกรรมค่าแทนลักษณะ (feature engineering) หรือเรียกว่า การสกัดค่าแทนลักษณะ (feature extraction) เป็นกระบวนการสกัดเอาค่าแทนลักษณะที่เหมาะสมในการใช้งานออกจากข้อมูลดิบ เพื่อนำมาใช้ในการเรียนรู้แบบมีผู้สอน หรือใช้ในการสร้างแบบจำลองเชิงสถิติ ถือเป็นกระบวนการสำคัญที่ช่วยเพิ่มความแม่นยำในการคำนวณหรือทำนายของแบบจำลอง

**อ้างอิง**
หมวดหมู่:การเรียนรู้ของเครื่อง
หมวดหมู่:การวิเคราะห์ข้อมูล